સ્વામીએ વધુમાં કહ્યું હતું કે, ‘સિનેમાં અભિનેત્રીઓ અને અંડરવર્લ્ડ ડોન દાઉદ ઇબ્રાહિમ વચ્ચે જે ગેરકાયદે સંબંધો છે તેના પર આપણે ધ્યાન આપવું પડશે. મને ખબર છે ત્યાં સુધી શ્રીદેવી બીયરથી વધારે કોઈ ડ્રીંક કરતી ન હતી. આ અંગે કોઈ અધિકૃત વ્યક્તિએ સામે આવીને નિવેદન આપવું જોઈએ. કારણ કે અત્યાર સુધી પબ્લિક પ્રોસિક્યુશન તરફથી કોઈ નિવેદન આવ્યું નથી. તેઓ કહી રહ્યા છે કે અમે તપાસ કરી રહ્યા છીએ. આ લોકો સીસીટીવી કેમ નથી બતાવી રહ્યા? તેની સાથે કોણ હતું? તેના રૂમમાં કોણ હતું તેની પણ તપાસ થવી જોઈએ.’